b'\n_START_ARTICLE_\n\xc5\xa0prinkler\n_START_PARAGRAPH_\n\xc5\xa0prinkler je aktivna po\xc5\xbearna za\xc5\xa1\xc4\x8dita, ki je sestavljena iz vodovodnega sistema, ki preko \xc5\xa1prinklerskih \xc4\x8drpalk zagotavlja zadosten tlak in pretok v sistem. Sistem preko cevi distribuira vodo do \xc5\xa1prinklerjevih \xc5\xa1ob. V zgodovini so se ti sistemi uporabljali le v tovarnah in velikih poslovnih stavbah, vendar se sedaj zaradi ugodnih cen vgrajujejo tudi v domove in v manj\xc5\xa1e stavbe.\n_START_SECTION_\nZgodovina\n_START_PARAGRAPH_\nLeta 1812 je angle\xc5\xa1ki izumitelj Sir William Congreve patentiral mehanski \xc5\xa1prinkler sistem. V sistemu je uporabil perforirane cevi ob steni. V primeru zaznanega po\xc5\xbeara so na zunanji strani zgradbe odprli ventil in s tem spustili vodo, ki se je razpr\xc5\xa1ila po prostoru. Henry S. Parmalee iz New Haven-a je izna\xc5\xa1el in in\xc5\xa1taliral prvi avtomatski \xc5\xa1prinkler leta 1874. Parmalee je izumil \xc5\xa1prinkler kot odgovor na pretirano povi\xc5\xa1ane zavarovalne premije. S patentom je dosegel velik uspeh v ZDA in ga poimenoval avtomatski gasilni aparat. Z izumom je odpotoval v Evropo, da bi pokazal svojo metodo, kako ustaviti ogenj pred popolnim uni\xc4\x8denjem. V Evropi njegov izum ni dobil take pozornosti kot je pri\xc4\x8dakoval, saj si ve\xc4\x8dina ljudi ni mogla privo\xc5\xa1\xc4\x8diti tak\xc5\xa1nega sistema. Ko je to spoznal, se je obrnil na zavarovalnice. \xc5\xbdelel jim je predstaviti sistem s katerim bi lahko privar\xc4\x8devali, saj bi se \xc5\xa1koda z uporabo slednjega zmanj\xc5\xa1ala. S sistemom je imel sre\xc4\x8do pri dveh mo\xc5\xa1kih, ki sta delovala v zavarovalni\xc5\xa1tvu. Prvi je bil Major Hesketh, ki je poleg slu\xc5\xbebe v zavarovalni\xc5\xa1tvu imel \xc5\xa1e podjetje bomba\xc5\xbea v Bostonu. Hesketh in njegov sekretar sta se zanimala za zgodnje eksperimente Parmeleea. Hesketh je dal Parmeleeu prvo naro\xc4\x8dilo za vgraditev tak\xc5\xa1nega sistema. \xc4\x8ceprav je bil Bolton Cotton Trades Mutual Insurance Company velik uspeh, podjetje ni segalo dale\xc4\x8d izven svojega lokalnega obmo\xc4\x8dja, zato je Parmelee na\xc5\xa1el firmo James North Lane, ki je delovala v Manchestru. Vodstvo tega podjetja je imelo politiko spodbujanja upravljanja s tveganji in predvsem uporabo najbolj modernih naprav za ga\xc5\xa1enje po\xc5\xbearov. Kljub ogromnemu trudu je bilo po letu 1883 le okoli deset tovarn, ki so imele ograjen \xc5\xa1kropilni sistem. Med tem \xc4\x8dasom je Frederick Grinnell v Ameriki zasnoval novej\xc5\xa1o in bolj\xc5\xa1o razli\xc4\x8dico sistema, ki je postal znan kot Grinnellov brizgalnik. Sistem je med drugim odlikovala pove\xc4\x8dana ob\xc4\x8dutljivost. Grinnell je izum patentiral in ga predstavil tudi v Evropi, kjer je do\xc5\xbeivel veliko ve\xc4\x8dji uspeh od Parmeleejevega. S\xc4\x8dasoma so Parmeleejev sistem umaknili in Grinnell je imel odprta vsa vrata.\n_START_SECTION_\nRegulacije v ZDA\n_START_PARAGRAPH_\nNacionalno zdru\xc5\xbeenje za po\xc5\xbearno za\xc5\xa1\xc4\x8dito (National Fire Protection Association) narekuje vse smernice in navodila ter uporabo gasilnih \xc5\xa1kropilnih naprav za oblikovanje \xc5\xa1prinkler sistema. \xc5\xa0prinklerji lahko delujejo samodejno ali z odprto zaslonko. Samodejni \xc5\xa1kropilniki imajo v naprej dolo\xc4\x8deno delavno temperaturo s steklenimi mehur\xc4\x8dki, ki so napolnjeni z alkoholno teko\xc4\x8dino, da po\xc4\x8dijo pri razli\xc4\x8dni temperaturi, ali pa z elementi, ki se pri visoki temperaturi stalijo. Kadar se omenjeni element v \xc5\xa1kropilniku stali ali po\xc4\x8di, tlak v cevi potisne \xc4\x8dep in tako sprosti vodo iz cevi. Voda zadane deflektor, ki proizvaja poseben razpr\xc5\xa1ilni vzorec zasnovan za podporo ciljev \xc5\xa1kropilnega tipa. Sodobne brizgalne glave so namenjene neposredno razpr\xc5\xa1evanju navzdol. Razpr\xc5\xa1ilne \xc5\xa1obe so na voljo za zagotavljanje razli\xc4\x8dnih smeri in vzorcev razpr\xc5\xa1itve. Odprti \xc5\xa1prinklerji so identi\xc4\x8dni avtomatskim, na katerih do bazirani, vendar se uporabljajo brez toplotno ob\xc4\x8dutljivih elementov. Samodejni \xc5\xa1prinkler uporablja steklene mehur\xc4\x8dke, ki so standardizirano obarvani. Z barvo se identificira njihova delovna temperatura. Mehur\xc4\x8dki se dolo\xc4\x8dijo glede na po\xc5\xbearno ogro\xc5\xbeenost. Stanovanjske hi\xc5\xa1e so opremljene s posebno vrsto hitrih \xc5\xa1kropilk tako, da se dose\xc5\xbee \xc4\x8dim hitrej\xc5\xa1i odziv.'